[{"text_idx": "#000000", "text": "Pryder am ddiffyg cyfeirio cleifion cyffuriau ac alcohol"}, {"text_idx": "#000002", "text": "Mae pobl yn marw oherwydd nad ydyn nhw'n cael y driniaeth maen nhw angen i ddelio a\u0302 cham-drin cyffuriau ac alcohol, yn o\u0302l y Ceidwadwyr Cymreig."}, {"text_idx": "#000006", "text": "Mae canolfan Brynawel yn Llanharan yn elusen sy'n rhoi gofal preswyl a therapi i helpu pobl sydd a\u0302 phroblemau cyffuriau ac alcohol dwys."}, {"text_idx": "#000008", "text": "\"Mae gennych chi gyfnodau helaeth o'r flwyddyn ble mai dim ond tua hanner y gwelyau sy'n llawn,\" meddai'r prif weithredwr David Richards."}, {"text_idx": "#000009", "text": "\"Mae'r math o gleientiaid ry'n ni'n trin yma a\u0302 phroblemau eithafol - maen nhw wedi bod yn yfed ers 10, 20 mlynedd, ac mae eu hiechyd meddwl yn llawer mwy cymhleth."}, {"text_idx": "#000010", "text": "\"Felly ni fyddai cyfarfod a\u0302 chwnselydd unwaith pob pythefnos yn gweithio.\""}, {"text_idx": "#000013", "text": "'Dysgu bod ar ben fy hun'"}, {"text_idx": "#000015", "text": "Tra'n disgwyl, aeth pethau mor ddrwg fel ei fod wedi dechrau dwyn er mwyn cael mynd i'r carchar i geisio osgoi cyffuriau."}, {"text_idx": "#000016", "text": "Dywedodd ei fod wedi bod yn defnyddio cyffuriau ers oedd yn 12 oed, ond mae bellach wedi mynd pum mis heb eu defnyddio."}, {"text_idx": "#000017", "text": "\"Rydw i wedi gorfod dysgu sut i fod gyda phobl eraill heb gyffuriau,\" meddai."}, {"text_idx": "#000018", "text": "\"Rydw i hefyd wedi dysgu bod ar ben fy hun heb y cyffuriau.\""}, {"text_idx": "#000019", "text": "Disgrifiad o\u2019r llun, Mae Jon Hardisty bellach wedi mynd pum mis heb ddefnyddio cyffuriau"}, {"text_idx": "#000020", "text": "Mae Tim - nid ei enw iawn - o Aberystwyth wedi bod yn ariannu ei gyfnod ym Mrynawel ei hun wedi i'w broblem coce\u0302n fynd allan o reolaeth."}, {"text_idx": "#000021", "text": "Tra'n gweithio yn Llundain, dywedodd ei fod yn gwario tua \u00a3850 yr wythnos ar gyffuriau."}, {"text_idx": "#000023", "text": "\"Roeddwn i'n cael fy llinell gyntaf ar o\u0302l brecwast, ac roedd gen i larwm ar fy ffo\u0302n - 45 munud - oherwydd doeddwn i ddim eisiau bod yn ei gymryd yn amlach na hynny."}, {"text_idx": "#000024", "text": "\"Mae'n swnio'n hurt nawr. Roeddwn i'n cymryd coce\u0302n pob 45 munud, pob awr roeddwn i'n effro, nes 'mod i'n rhoi fy hun i gysgu gyda ketamine a valium.\""}, {"text_idx": "#000025", "text": "Disgrifiad o\u2019r llun, Mae canolfan Brynawel yn rhoi gofal preswyl i bobl sydd a\u0302 phroblemau cyffuriau ac alcohol dwys"}, {"text_idx": "#000026", "text": "Mae ffigyrau'r Swyddfa Ystadegau Gwladol yn awgrymu bod cynnydd parhaus wedi bod yn nifer y marwolaethau'n ymwneud ag alcohol, a chynnydd sydyn yn nifer y rhai'n ymwneud a\u0302 chyffuriau yn y blynyddoedd diwethaf."}, {"text_idx": "#000028", "text": "\"Os gennych chi fwy o bobl yn marw oherwydd cyffuriau neu alcohol, yma mae rhywbeth o'i le gyda'r system,\" meddai."}, {"text_idx": "#000029", "text": "\"Dyw hynny ddim yn ddigon da. Mae pobl yn cael dolur, mae pobl yn dioddef, mae pobl yn marw.\""}, {"text_idx": "#000031", "text": "Tra bod pobl wedi dweud eu bod yn hapus gyda'u triniaeth, dywedodd nifer eu bod wedi cael trafferthion yn cael mynediad at y gwasanaethau hynny oherwydd amseroedd aros hir a diffyg nawdd ar gyfer llefydd mewn canolfannau."}, {"text_idx": "#000034", "text": "Trafod isafbris alcohol i geisio lleihau yfed13 Mawrth 2018Pryder am gyffuriau yng Nghastell-nedd31 Hydref 2017Gor-yfed: Un o brif achosion digartrefedd19 Tachwedd 2015"}, {"text_idx": "#000035", "text": "Trafod isafbris alcohol i geisio lleihau yfed"}, {"text_idx": "#000036", "text": "Pryder am gyffuriau yng Nghastell-nedd"}, {"text_idx": "#000044", "text": "Gareth Ward: Yr angerdd a'r aberth tu o\u0302l fy nghoginio"}, {"text_idx": "#000049", "text": "Goleuadau'r Gogledd yn goleuo'r awyr dros nos"}, {"text_idx": "#000051", "text": "Cysylltwch a\u0302 niTabledi a ffonau symudolHefyd yn Gymraeg"}]